**Csánig község Polgármestere**

**Csánig**

**CS/185/2020.**

**J e g y z ő k ö n y v**

**Csánig község Polgármesterének 2020. március 23-án, hétfőn meghozott döntéseiről.**

**Jegyzőkönyvvezető**: Balogh Petra, Répcelaki Közös Önkormányzati Hivatal

titkársági ügyintéző

A Kormány a 40/2020. (III.11.) rendeletében az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján: „**veszélyhelyzetben a települési önkormányzat képviselő-testületének**, a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja**.

Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A mai napon az alábbi kérdésekben kell döntést hozni:**

1. Döntés a 2020. évi közbeszerzésről
2. Átfogó értékelés gyermekjóléti és gyermekvédelmi feladatokról
3. Települési támogatásról és az egyéb szociális ellátásokról szóló önkormányzati rendelet felülvizsgálata a térítési díjak tekintetében
4. Döntés Kövecses utca felújítására pályázat benyújtására
5. Döntés Csánig község 55 hrsz-ú terület tereprendezési munkáinak elvégzéséhez
6. Döntés zöldterület karbantartásáról
7. Fogorvosi ügyeleti ellátás megszervezése
8. **Döntés a 2020. évi közbeszerzési tervről**

Írásos előterjesztés és határozati javaslat csatolva.

**Csánig község Polgármesterének 1/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a 2020. évi közbeszerzési tervről az alábbi döntést hozza:

Az elfogadott költségvetési rendeletére is hivatkozással megállapítja, hogy az tárgyévre tervezett beszerzései (árubeszerzés, építési beruházás, szolgáltatás megrendelés) nem érik el a törvényi értékhatárt, ezért nem teszik szükségessé közbeszerzési eljárás lefolytatását, valamint közbeszerzési terv összeállítást.

**Felelős**: Joó Ferenc polgármester

**Határidő**: azonnal

1. **Átfogó értékelés gyermekjóléti és gyermekvédelmi feladatokról**

Írásos előterjesztés és határozati javaslat, valamint az átfogó értékelés csatolva.

**Csánig község Polgármesterének 2/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a gyermekjóléti és gyermekvédelmi feladatok ellátásáról az alábbi döntést hozza:

Az Önkormányzat gyermekjóléti és gyermekvédelmi feladatainak 2019. évi ellátásáról szóló átfogó értékelést elfogadja.

**Felelős**: dr. Kiss Julianna

**Határidő**: azonnal

1. **Települési támogatásról és az egyéb szociális ellátásokról szóló önkormányzati rendelet felülvizsgálata a térítési díjak tekintetében**

Írásos előterjesztés és rendelet tervezet, valamint az indokolás és az előzetes hatásvizsgálat csatolva.

**Csánig község Polgármesterének 3/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a szociális ellátások térítési díjai tekintetében az alábbi döntést hozza:

Csánig Község Önkormányzata Képviselő-testületének 3/2020.(III.24.) önkormányzati rendelete a települési támogatásról és az egyéb szociális ellátásokról szóló 3/2015. (II.24.) önkormányzati rendelete módosításáról.

A rendelet a jegyzőkönyv melléklete.

**Felelős**: Joó Ferenc polgármester

**Határidő**: azonnal

1. **Döntés Kövecses utca felújítására pályázat benyújtására**

Írásos előterjesztés és határozati javaslat csatolva.

**Csánig község Polgármesterének 4/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a Kövecses utca felújítási tervének elkészíttetéséről az alábbi döntést hozza:

A Magyar Falu Program „belterületi utak felújítása” című alap program keretében pályázatot nyújt be a „Kövecses utca felújítására”.

A pályázati támogatással megvalósítani kívánt célok költsége csak a 100 %-os támogatás mértékéig határozható meg.

**Felelős**: Joó Ferenc polgármester

**Határidő**: azonnal

1. **Döntés Csánig község 55 hrsz-ú terület tereprendezési munkáinak elvégzéséhez**

Írásos előterjesztés és határozati javaslat, valamint a pályázati dokumentáció csatolva.

**Csánig község Polgármesterének 5/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Csánig 55 hrsz-ú terület tereprendezési munkáinak elvégzéséhez az alábbi döntést hozza:

A Csánig 55 hrsz-ú terület tereprendezési munkáinak elvégzésére vállalkozói szerződést köt a MANDULA Supersum Kft-vel (9653, Répcelak, Petőfi Sándor utca 63. B épület 3.) az ajánlatban tett nettó 1.700.500,-Ft + 459.135,-Ft ÁFA, azaz bruttó 2.159.635,-Ft összegben.

**Felelős**: Joó Ferenc polgármester

**Határidő**: közlésre: azonnal

1. **Döntés zöldterület karbantartásáról**

Írásos előterjesztés és határozati javaslat csatolva.

**Csánig község Polgármesterének 6/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a zöldterület karbantartás tárgyában az alábbi döntést hozza:

Babócsi Zoltán István 9654 Csánig Kövecses u. 38. lakossal megbízási szerződést köt a zöldterületek karbantartása (damilos fűnyírás) tárgyában. A megállapodás 2020.április 1-től 2020.szeptember 15-ig tart, amelyben a felek bruttó 2500 Ft/óra díjazásban állapodnak meg. A kifizetés a ténylegesen teljesített órák számától függ majd a teljesítés igazolás alapján. A munkavégzésre kifizetésre kerülő összeg a 2020. évi költségvetésben rendelkezésre áll a megfelelő sorokon összesen 410 000 Ft összegben.

**Határidő:** azonnal

**Felelős:** Joó Ferenc polgármester

1. **Fogorvosi ügyeleti ellátás megszervezése**

Írásos megkeresések és határozati javaslat csatolva.

**Csánig község Polgármesterének 7/2020. (III.23) számú határozata**

Csánig község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a fogorvosi ügyeleti ellátás megszervezése tekintetében az alábbi döntést hozza:

A fogorvosi ügyeleti ellátás megszervezése kapcsán kifejezi azon szándékát, hogy részt kíván venni a Szombathely Megyei Jogú Város Önkormányzata által szervezett szombathelyi ügyeleti ellátásban. A feladatellátási szerződés tartalmának megismerését követően dönt a csatlakozás kérdésében.

**Felelős**: Joó Ferenc polgármester

**Határidő**: azonnal

**k.m.f.**

**Joó Ferenc dr. Kiss Julianna**

**polgármester jegyző**